smcproject/ml-wiki-sentences huggingface dataset:
പദാന്ത്യവ്യഞ്ജനങ്ങൾക്കുമുമ്പു ചിലേടത്തും വികാരഭേദങ്ങൾ സംഭവിക്കാറുണ്ടെങ്കിലും അകാരത്തിന്റെ ഓഷ്ഠ്യമായ ഉച്ചാരണം ഓഷ്ഠ്യവ്യഞ്ജനങ്ങളുടെ സാമീപ്യത്തിൽ വരുന്ന പ്രാദേശികപ്രേരണ മാത്രമാണെന്നു് അദ്ദേഹം കാണിച്ചുതരുന്നു.
കേരളപാണിനി സംവൃത-ഉകാരം എന്നു വിളിക്കുന്ന സ്വരം ഉകാരത്തേക്കാൾ അടഞ്ഞതോ ചുണ്ടുരുട്ടി ഉച്ചരിക്കുന്നതോ അല്ല.
അതിനാൽ സ്വന‌ദൃഷ്ട്യാ അതിനെ സംവൃതോകാരം എന്നു വിളിക്കാനാവില്ല.
അതേ സമയം പ്രക്രിയാപരമായി ഉകാരവുമായി ഈ സ്വരത്തിനു് ബന്ധമുണ്ടുതാനും.
(കാട് - സംവൃതസ്വരത്തിന്റെ സ്ഥാനം എൽ.വി.ആറിന്റെ നിഗമനത്തിൽ ഇ ഉ എ സംവൃതം ഒ അ പിന്നീട് ആറ്റൂർ കൃഷ്ണപ്പിഷാരടി ഭാഷാചരിത്രത്തിൽ ഈ സ്വരത്തെ സംവൃത-അകാരം എന്നാണു വിളിച്ചിട്ടുള്ളതെന്നും ജോർജ്ജ് മാത്തന്റെ മലയാഴ്മയുടെ വ്യാകരണം എന്ന കൃതിയിലെ ഖണ്ഡിക 19-ൽ പരാമർശിക്കുന്നതു് "എ,അ ഇവയ്ക്കു മധ്യേയാണു്" പ്രസ്തുതസ്വരം എന്നും ഇതിനോടൊപ്പം ഓർക്കേണ്ടതാണു്. 3. മലയാളത്തിലെ വകാരം അടിസ്ഥാനപരമായി കേരളപാണിനി അഭിപ്രായപ്പെടുന്നതുപോലെ ഓഷ്ഠ്യമല്ലെന്നും പകരം  ദന്ത്യോഷ്ഠ്യമാണെന്നും സാഹചര്യാനുസൃതമായ ഒരു വ്യതിയാനം മാത്രമാണു് ശുദ്ധോഷ്ഠ്യത്വം മാത്രമുള്ള വകാരം എന്നും അദ്ദേഹം നിഗമനത്തിലെത്തുന്നു. (ഉദാ: വിശ്വം,  വിദ്വാൻ തുടങ്ങിയവയിൽ ആദ്യത്തെ വ-കാരങ്ങൾ ദന്ത്യോഷ്ഠ്യങ്ങളും രണ്ടാമത്തേതുകൾ ഓഷ്ഠ്യങ്ങളുമാണു്.) 4.
ഴകാരത്തെ ഘർഷിയായ (fricative) ഊഷ്മാവ് (സ്വനിമവിജ്ഞാനീയം) എന്ന സ്ഥാനത്തു് അടയാളപ്പെടുത്തുന്നുണ്ടെങ്കിലും ഒട്ടും ശീൽക്കാരമില്ലാത്തതും എന്നാൽ നാദം ഉള്ളതുമായ ശബ്ദമാണതെന്നു് അദ്ദേഹം ഗ്രഹിച്ചു.
"...the air is allowed topass through without hissing sound...and the sound is a voiced one."
- എന്നാണു് ഴകാരത്തെക്കുറിച്ച് അദ്ദേഹത്തിന്റെ അഭിപ്രായം.
മലയാളത്തിൽ ബലം (stress) സ്വനിമികവ്യാവർത്തനത്തിനു് ഉപയോഗിക്കുന്നില്ലെന്നു് അദ്ദേഹം തിരിച്ചറിഞ്ഞു.
ഇംഗ്ലീഷിനെപ്പോലെ ശക്തമല്ല മലയാളത്തിൽ ഉച്ചാരണബലത്തിനുള്ള സ്വാധീനം എന്നു് അദ്ദേഹം അഭിപ്രായപ്പെട്ടു.
എന്നാൽ മലയാളത്തിലെ അക്ഷരകാലതാളത്തിന്റെ സ്വഭാവത്തെക്കുറിച്ച് അദ്ദേഹം വ്യക്തമാക്കിയിട്ടില്ല.
ധാതുസ്വരത്തിലാണു് പൊതുവേ ബലം വീഴുന്നതു് എന്നതിനാൽ ആദ്യത്തെ ദീർഘാക്ഷരങ്ങളുടെ അത്ര തന്നെ ദീർഘമായിരിക്കില്ല തുടർന്നുവരുന്ന ദീർഘങ്ങൾ എന്നദ്ദേഹം പ്രസ്താവിച്ചു.
എന്നാൽ ഇക്കാര്യം അദ്ദേഹം വേണ്ടത്ര വിശദീകരിച്ചിട്ടില്ല.
എങ്കിലും "പാടാമോ" എന്ന പദത്തിലെ മൂന്നു ദീർഘങ്ങളിലും ക്രമാനുഗതമായി ദീർഘത്വം കുറഞ്ഞുവരുന്നുണ്ടെന്നു് നമുക്കു നിരീക്ഷിക്കാവുന്നതാണു്.
ഈണം (intonation) എന്ന സ്വനഘടകത്തെക്കുറിച്ച് അദ്ദേഹം അല്പമാത്രമായേ പരാമർശിച്ചിട്ടുള്ളൂ.
"വന്നുവോ" എന്ന പദത്തിന്റെ ഉച്ചാരണത്തിൽ വ്യത്യസ്ത ഈണങ്ങൾ ചേർക്കുമ്പോൾ ചോദ്യം, അത്ഭുതം, തൃപ്തി എന്നിങ്ങനെ വിവിധ അർത്ഥച്ഛായകൾ ജനിക്കുന്നതിനെ അദ്ദേഹം ഉദാഹരിച്ചിട്ടുണ്ടു്.
എൽ.വി.ആർ. മലയാളത്തിന്റെ രൂപവിജ്ഞാനീയത്തിൽ
1936-ൽ രാമവർമ്മ റിസർച്ച് ഇൻസ്റ്റിറ്റ്യൂട്ടിന്റെ ഒന്നാം നമ്പർ പ്രസിദ്ധീകരണമായി പുറത്തിറങ്ങിയ Evolution of Malayalam Morphology (മലയാളത്തിന്റെ രൂപവിജ്ഞാനപരിണാമം) എന്ന കൃതിയാണു് രാമസ്വാമിയുടെ ഏറ്റവും പ്രധാനവും പ്രശസ്തവുമായ കൃതി.
മലയാളഭാഷയുടെ ഘട്ടവിഭജനം നടത്തുന്ന ആദ്യഭാഗത്തു്  എഴുത്തച്ഛനോടുകൂടിയാണു് പഴയ മലയാളം പുതിയ മലയാളത്തിലേക്കു കടക്കുന്നതെന്നു് അദ്ദേഹം അഭിപ്രായപ്പെടുന്നു.
ചെറുശ്ശേരിഭാഷയിൽ പല പഴമകളുടേയും ശേഷിപ്പുകൾ തുടരുന്നുവെന്നതുകൊണ്ടാണു് എഴുത്തച്ഛനെ ഈ ഘട്ടത്തിന്റെ അടയാളമാക്കുന്നത്.
മലയാളം തമിഴിൽ നിന്നു് സാവധാനം എങ്ങനെ വ്യത്യാസപ്പെട്ടുവരുന്നുവെന്നു് വിശദീകരിക്കാൻ ശ്രമിക്കുകയാണു് അതിനുശേഷം.
നാമപ്രകൃതികൾ, പ്രത്യയങ്ങൾ, ഗതികൾ ഇവയ്ക്കു തമിഴുമായുള്ള വ്യത്യാസങ്ങൾ ചർച്ച ചെയ്യുന്നതിനുപിന്നാലെ, ക്രിയാസ്വഭാവവ്യത്യാസങ്ങളിലേക്കു പ്രവേശിക്കുന്നു.
ഈ ദിശയിൽ പൂർവ്വകാലങ്ങളിലേക്കു കടന്നുചെന്നു് മലയാളത്തിലെ തനതുമാറ്റങ്ങളും അവയിൽ രൂഢമൂലമായി അവശേഷിക്കുന്ന പഴമയുടെ അംശങ്ങളും  കണ്ടെത്തി, മലയാളവും തമിഴും വേർതിരിയാനാരംഭിച്ചതു് ഇടത്തമിഴിന്റെ ആദ്യഘട്ടം മുതൽക്കാണെന്നു് അദ്ദേഹം സമർത്ഥിക്കുന്നു.
പഴന്തമിഴ് കാവ്യങ്ങളുടെ കാലശേഷം, ഭക്തിസാഹിത്യം ആവിർഭവിക്കുന്ന കാലമാണു് ഇടത്തമിഴ് കാലഘട്ടമായി കണക്കാക്കുന്നതു്.
ഇക്കാലത്താണു് വാമൊഴികൾ പഴന്തമിഴിൽനിന്നു് ഗണ്യമായി മാറ്റം കാണിക്കുന്നതു്.
ഏകദേശം അഞ്ചാംനൂറ്റാണ്ടോടുകൂടി നടന്നിരിക്കാവുന്ന ഈ പരിണാമഘട്ടത്തിലായിരിക്കണം മലയാളം വഴിമാറി വളർന്നതെന്നു് അദ്ദേഹം അനുമാനിക്കുന്നു.
രാമസ്വാമിയ്ക്കുശേഷം ഭാഷയുടെ ചരിത്രപഠനത്തിൽ പല പുതുമകളും പുത്തനറിവുകളും ലഭിച്ചിട്ടുണ്ടു്.
മലയാളഭാഷയുടെ ഉത്ഭവവും ചരിത്രവും സംബന്ധിച്ച് തികച്ചും വ്യത്യസ്തമായ വീക്ഷണങ്ങൾ ഇപ്പോൾ പ്രചാരത്തിലുണ്ടു്.
എങ്കിലും മലയാളഭാഷയുടെ ചരിത്രത്തെക്കുറിച്ച്  രൂപപരിണാമസങ്കേതങ്ങൾ ഉപയോഗിച്ച് വിശദമായി പഠിച്ച ആദ്യത്തെ ആധുനിക ഭാഷാപണ്ഡിതൻ എൽ.വി.ആർ. രാമസ്വാമി ആയിരിക്കണം.
മലയാള സർവകലാശാലയുടെ പുനഃ പ്രസിദ്ധീകരണ ശ്രമങ്ങൾ
എൽ.വി രാമസ്വാമി അയ്യരുടെ വ്യാകരണ ശാസ്ത്ര സാഹിത്യ ഭാഷാ ലേഖനങ്ങൾ തുഞ്ചത്തെഴുത്തച്ഛൻ മലയാള സർവകലാശാല മൂന്ന് വാള്യങ്ങളായി പ്രസിദ്ധീകരിക്കാൻ തീരുമാനിച്ചിരുന്നു.
ഒന്നാം വാള്യത്തിൽ ലീലാതിലക ലേഖനങ്ങളും രണ്ടാം വാള്യത്തിൽ മലയാളഭാഷയും കേരളവുമായി ബന്ധപ്പെട്ട വിഷയങ്ങളും മൂന്നാം വോള്യത്തിൽ ദ്രാവിഡ ഭാഷാ പഠനസംബന്ധിയായ ലേഖനങ്ങളുമാണ് പ്രസിദ്ധീകരിക്കുക.
ടി.ബി. വേണുഗോപാലപ്പണിക്കരും ഡോ. സൗമ്യ ബേബിയുമാണ് പരമ്പരയുടെ എഡിറ്റർമാർ.
കൂടുതൽ വായനയ്ക്കു് A Many branched tree: perspectives of Indian literary tradition 1991 L. V. Ramaswamy Iyer and Seshagiri Prabhu 1978 "Proceedings - 1972" പുറം കണ്ണികൾ The Evolution Of Malayalam Morphology അവലംബം
എൽ.വി. ഹരികുമാർ
പ്രമുഖ മലയാള സാഹിത്യകാരനും സാംസ്കാരികപ്രവർത്തകനും നിരവധി സാഹിത്യ സംബന്ധമായ ലേഖനങ്ങളുടെ രചയിതാവുമാണ് എൽ. വി. ഹരികുമാർ.
2005-ൽ മികച്ച ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം നേടിയ പനമ്പിള്ളി ഗോവിന്ദമേനോൻ (ചരിത്രവഴിയിലെ ദീപശിഖ) എന്ന ഗ്രന്ഥത്തിന്റെ രചയിതാവാണ് അദ്ദേഹം.
1968-ൽ തിരുവനന്തപുരത്ത് കരമന, നെടുങ്കാട്ടിൽ ജനനം.
നെടുംകാട് ഗവൺമെന്റ് യു. പി. സ്കൂൾ, എസ്. എം. വി. സ്കൂൾ, തിരുവനന്തപുരം ഗവണ്മെന്റ് ആർട്സ് കോളേജ് എന്നിവിടങ്ങളിൽ വിദ്യാഭ്യാസം.
കിർലോസ്കർ ഇംഗ്ലീഷ് വിലാസം https://ml.wikipedia.org/wiki/Laxmanrao_Kirloskar
കിർലോസ്കർ വ്യവസായ സ്ഥാപനങ്ങൾക്ക് അടിത്തറയിട്ട വ്യാപാരപ്രമുഖനായിരുന്നു ലക്ഷ്മൺ റാവു കാശിനാഥ് എന്ന എൽ. കെ.കിർലോസ്ക്കർ (20 ജൂൺ 1869 ബൽഗാം ജില്ല-1956).
ബാല്യകാലത്തിൽ തന്നെ യന്ത്രങ്ങളോടും,ചിത്രരചനയിലും താത്പര്യം കാണിച്ചിരുന്ന കിർലോസ്ക്കർ ചിത്രകലാപഠനത്തിനായി ബോംബെ ആർട്ട് സ്ക്കുളിൽ ചേർന്നു.
എന്നാൽ ഭാഗികമായി വർണാന്ധത ബാധിച്ച കിർലോസ്കർ പഠനം പൂർത്തിയാക്കാൻ കഴിയാതെ അവിടെത്തന്നെ യന്ത്രഭാഗങ്ങളുടെ ചിത്രീകരണം പഠിയ്ക്കുകയാണ് ചെയ്തത്.
തുടർന്ന് വിക്ടോറിയാ ജൂബിലി ടെക്നിക്കൽ ഇൻസ്റ്റിറ്റ്യൂട്ടിൽ അദ്ധ്യാപകനായി.
വ്യവസായരംഗത്ത്
ബൽഗാമിൽ ഒരു ചെറിയ സൈക്കിൾ റിപ്പയറിങ് കട തുടങ്ങിക്കൊണ്ടാണ് അദ്ദേഹം വ്യവസായ രംഗത്തേയ്ക്ക് ചുവടുവെച്ചത്.
വർഷങ്ങൾക്കുശേഷം കൃഷിആവശ്യത്തിനുള്ള ഉപകരണങ്ങൾ നിർമ്മിച്ചുകൊണ്ടും, യന്ത്രസാമഗ്രികൾ നിർമ്മിച്ചുകൊണ്ടും വ്യവസായ അടിത്തറ വിപുലപ്പെടുത്തി.
കണ്ണികൾ Website of Kirloskar Electric Company Ltd. Archived 2005-12-22 at the Wayback Machine .
Kirloskar Group A write-up on 100 years of Kirloskar Group on the occasion of release of a commemorative postal stamp
എൽ.വി. പ്രസാദ് ഐ ഇൻസ്റ്റിട്യൂട്ട് ഇംഗ്ലീഷ് വിലാസം https://ml.wikipedia.org/wiki/L.
_Prasad_Eye_Institute
1987 ൽ സ്ഥാപിതമായ ഇന്ത്യയിലെ ഹൈദരാബാദ് ആസ്ഥാനമായ ലാഭേഛയില്ലാതെ പ്രവർത്തിക്കുന്ന സർക്കാർ-ഇതര നേത്ര സംരക്ഷണ സ്ഥാപനമാണ് എൽ.വി. പ്രസാദ് ഐ ഇൻസ്റ്റിറ്റ്യൂട്ട് (LVPEI) .
"സമൂഹത്തിലെ എല്ലാ വിഭാഗങ്ങൾക്കും തുല്യവും കാര്യക്ഷമവുമായ നേത്ര സംരക്ഷണം" നൽകുക എന്നതാണ് എൽ‌വി‌പി‌ഇ‌ഐയുടെ ദൌത്യം.
ഡോ. ഗുല്ലപ്പള്ളി നാഗേശ്വര റാവുവാണ് സ്ഥാപനം സ്ഥാപിച്ചത്.
അന്ധത തടയുന്നതിനായി ലോകാരോഗ്യ സംഘടനയുമായി (ഡബ്ല്യുഎച്ച്ഒ) സഹകരിച്ച് പ്രവർത്തിക്കുന്ന സ്ഥാപനങ്ങളിൽ ഒന്നാണ് ഇത്.
നാഷണൽ അക്രഡിറ്റേഷൻ ബോർഡ് ഫോർ ഹോസ്പിറ്റൽസ് ആൻഡ് ഹെൽത്ത് കെയർ പ്രൊവൈഡേഴ്സ് (എൻഎബിഎച്ച്) അക്രഡിറ്റേഷൻ ലഭിച്ച ഇന്ത്യയിലെ ആദ്യത്തെ പ്രധാന നേത്ര സ്ഥാപനമാണ് എൽ‌വി‌പി‌ഇഐ.
ഇൻസ്റ്റിറ്റ്യൂട്ടിന്റെ ഹൈദരാബാദിലെ കല്ലം അഞ്ജി റെഡ്ഡി കാമ്പസ്, ഭുവനേശ്വറിലെ ശ്രീ മിതു തുളസി ചാൻറായി കാമ്പസ്, വിശാഖപട്ടണത്തെ ജിഎംആർ വരലക്ഷ്മി കാമ്പസ് എന്നിവ എൻഎബിഎച്ച് അംഗീകാരമുള്ളവയാണ്.
പ്രസാദ് സ്റ്റുഡിയോസ് സ്ഥാപകനും മുതിർന്ന ഇന്ത്യൻ സംവിധായകനുമായ എൽ.വി. പ്രസാദ് കണ്ണ് ഇൻസ്റ്റിറ്റ്യൂട്ട് സ്ഥാപിക്കുന്നതിനായി ബഞ്ചാര ഹിൽസിലെ 5 ഏക്കർ സ്ഥലവും 1 കോടി രൂപയും സംഭാവന നൽകി.
ഈ സംഭാവനയ്ക്കുള്ള അംഗീകാരമായി ഇൻസ്റ്റിറ്റ്യൂട്ട് സ്ഥാപകൻ ഗുല്ലപ്പള്ളി നാഗേശ്വര റാവു ഇൻസ്റ്റിറ്റ്യൂട്ടിന് എൽവി പ്രസാദ് ഐ ഇൻസ്റ്റിറ്റ്യൂട്ട് എന്ന് പേരിട്ടു.
പ്രവർത്തനത്തിന്റെ സജീവ മേഖലകൾ ക്ലിനിക്കൽ സേവനങ്ങൾ പ്രത്യേക ആവശ്യങ്ങൾക്കുള്ള വിഷൻ ക്ലിനിക്കിൽ ഒരു കുട്ടിക്ക് പരിചരണം ലഭിക്കുന്നു
പരിചരണത്തിന്റെ സങ്കീർണ്ണത കണക്കിലെടുക്കാതെ, എൽ‌വി‌പി‌ഇ‌ഐ ഏകദേശം 23.8 ദശലക്ഷം ആളുകൾക്ക് സേവനം നൽകിയിട്ടുണ്ട്, അതിൽ 50 ശതമാനവും പൂർണമായും സൌജന്യമാണ്.
സാറ്റലൈറ്റ് ക്ലിനിക്കുകളുടെയും ഗ്രാമീണ അനുബന്ധ സ്ഥാപനങ്ങളുടെയും ശൃംഖല ഉപയോഗിച്ച് അവർ തെലങ്കാന , ആന്ധ്രാപ്രദേശ് , ഒഡീഷ , കർണാടക എന്നീ നാല് സംസ്ഥാനങ്ങളിലെ വിദൂര ഗ്രാമപ്രദേശങ്ങൾക്ക് സമഗ്ര നേത്ര സംരക്ഷണം നൽകുന്നു.
കാഴ്ച വൈകല്യമുള്ളവർക്കായി പുനരധിവാസ സേവനങ്ങളും ഇൻസ്റ്റിറ്റ്യൂട്ട് വാഗ്ദാനം ചെയ്യുന്നുണ്ട്, വളർച്ചാ കാലതാമസവും വൈകല്യവുമുള്ള കുട്ടികൾക്ക് സമഗ്രമായ നേത്ര സംരക്ഷണം നൽകുന്നതിനായി 2018 ൽ 'സ്പെഷ്യൽ നീഡ്സ് വിഷൻ ക്ലിനിക്' ഉദ്ഘാടനം ചെയ്തു.
റെറ്റിനയിലെ ജനിതക തകരാറുകൾ പരിഹരിക്കുന്നതിനായി ഇൻസ്റ്റിറ്റ്യൂട്ട് ജീൻ തെറാപ്പിയെക്കുറിച്ച് ഗവേഷണം നടത്തുന്നുണ്ടെന്നും കണ്ണിൽ ജീൻ വിതരണം 1-2 വർഷത്തിനുള്ളിൽ സംഭവിക്കുമെന്നും 2012 ജൂൺ 1 ന് എൽവിപിഇഐ റിസർച്ച് ഹെഡ് പ്രൊഫ. ബാലസുബ്രമണ്യൻ പറഞ്ഞിരുന്നു.
എൽവിപി‍ഇഐ നെറ്റ്‌വർക്ക്: ഡോ. റെഡ്ഡി ലാബ്സിന്റെ സ്ഥാപകൻ കല്ലം അഞ്ജി റെഡ്ഡിയുടെ പേരിലാണ് ബഞ്ചാര ഹിൽസിലെ പ്രധാന കേന്ദ്രം ഉള്ളത്.
വിശാഖപട്ടണം , ഭുവനേശ്വർ , വിജയവാഡ എന്നിവിടങ്ങളിൽ 3 തൃതീയ കേന്ദ്രങ്ങൾ ഉണ്ട്.
20 ദ്വിതീയ കേന്ദ്രങ്ങൾ 185 പ്രാഥമിക ശുശ്രൂഷാ കേന്ദ്രങ്ങൾ
ദ്വിതീയ, പ്രാഥമിക ശുശ്രൂഷാ കേന്ദ്രങ്ങൾ രാജ്യത്തെ വിദൂര ഗ്രാമപ്രദേശങ്ങളിൽ മെഡിക്കൽ സൗകര്യങ്ങൾ ഒരുക്കുന്നു.
ഐ ബാങ്ക്
2020 ലെ കണക്കനുസരിച്ച് എൽ‌വി‌പി‌ഇ ഐ ബാങ്ക് നെറ്റ്‌വർക്ക് പ്രതിവർഷം രണ്ടായിരത്തിലധികം കോർണിയ ട്രാൻസ്പ്ലാൻറ് ശസ്ത്രക്രിയകൾ നടത്തുന്നു.
2020 ഡിസംബർ വരെ ശേഖരിച്ച മൊത്തം കോർണിയ 107,75 ആയിരുന്നു, 38,655 ൽ കൂടുതൽ കോർണിയ ട്രാൻസ്പ്ലാൻറ് ശസ്ത്രക്രിയകൾ ഇൻസ്റ്റിറ്റ്യൂട്ടിൽ നടത്തിയിട്ടുണ്ട്, ഇത് ലോകത്തെവിടെയും ആയി ഒരൊറ്റ സ്ഥാപനത്തിൽ നടത്തിയിട്ടുള്ള കോർണിയ മാറ്റിവെക്കലിന്റെ ഏറ്റവും ഉയർന്ന കണക്ക് ആയിരിക്കാം.
ആർഐഇബി ഹൈദരാബാദ് കോർണിയ പ്രിസർവേഷൻ മീഡിയം സെന്റർ സ്ഥാപിച്ചു, അവിടെ ഒരു മക്കറി കോഫ്മാൻ (എംകെ) മീഡിയം ഉപയോഗിക്കുന്നു.
അവാർഡുകളും അംഗീകാരങ്ങളും ഗ്രീൻബെർഗ് പ്രൈസ് - എൻഡ് ബ്ലൈൻഡ്നസ് 2020 സരോജിനി ത്രിലോക്നാഥ് നാഷണൽ അവാർഡ് 2020 അവലംബം
എൽ കാജൻ
എൽ കാജൻ , അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ സാൻറിയേഗോ കൗണ്ടിയിൽ സ്ഥിതിചെയ്യുന്ന ഒരു നഗരമാണ്.
പർവതനിരകളാൽ ചുറ്റപ്പെട്ട ഒരു താഴ്വരയിൽ സ്ഥിതിചെയ്യന്ന ഈ നഗരത്തിന്, "ദി ബിഗ് ബോക്സ്" എന്ന വിളിപ്പേര് ലഭിച്ചിട്ടുണ്ട്.
"പെട്ടി" അല്ലെങ്കിൽ "മേശവലിപ്പ്" എന്നർത്ഥം വരുന്ന "എൽ കാജൻ" എന്ന സ്പാനിഷ് ഭാഷയിലെ പദത്തിൽനിന്നാണ് നഗരത്തിന് ഈ പേരു ലഭിച്ചത്.
എൽ കാജൻ നഗരം നിലനിൽക്കുന്ന അക്ഷാംശ രേഖാംശങ്ങൾ 32°47′54″N 116°57′36″W ﻿ / ﻿ 32.79833°N 116.96000°W ﻿ / 32.79833; -116.96000 (32.798300, -116.960055) ആണ്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം, ഈ നഗരത്തിൻറെ ആകെ വിസ്തീർണ്ണം 14.4 ചതുരശ്ര മൈൽ (37 ചതുരശ്ര കിലോമീറ്റർ) ആണ്.
ഈ നഗരത്തിൻറെ അതിരുകൾ പടിഞ്ഞാറ് സാൻ ഡിയേഗോ , ലാ മെസാ എന്നിവയും തെക്ക് സ്പ്രിംഗ് വാലി , വടക്ക് സാൻറീ , കിഴക്ക് ഏകീകരിക്കപ്പെടാത്ത സാൻ ഡിയേഗോ കൌണ്ടി എന്നിവയാണ്.
ഫ്ലെച്ചർ ഹിൽസ് , ബോസ്റ്റോണിയ , റാഞ്ചോ സാൻ ഡിയേഗോ എന്നിവയും ഈ നഗരത്തിൻറെ ചുറ്റുപാടുമുള്ള പ്രദേശങ്ങളാണ്.
അവലംബം ↑ ↑ ↑ ↑ ↑ ↑ ↑ El Cajon city history Archived June 13, 2007, at the Wayback Machine .
എൽ16 81എം.
എം. മോർട്ടാർ ഇംഗ്ലീഷ് വിലാസം https://ml.wikipedia.org/wiki/L16_81mm_mortar
യുണൈറ്റഡ് കിങ്ങ്ഡവും കാനഡയും യോജിച്ച് രൂപകൽപ്പന ചെയ്ത ചെറിയ പീരങ്കിയാണ് 81 എം.എം. മോർട്ടാർ .
ഇന്ത്യൻ സൈന്യമടക്കം ലോകത്തിലെ അനവധി രാജ്യങ്ങൾ 81 എം.എം. മോർട്ടാർ യുദ്ധത്തിലുപയോഗിക്കുന്നു.
ഭാരം കുറഞ്ഞതും കേവലം മൂന്ന് സൈനികരാൽ എളുപ്പം യുദ്ധസജ്ജമാക്കാൻ പറ്റുന്നതുമായ ഈ മോർട്ടാർ കരസൈനികനീക്കങ്ങൾക്ക് സപ്പോർട്ട് നൽകാനാണ് കൂടുതലായി ഉപയോഗിക്കുന്നത്.
ഭാഗങ്ങൾ മോർട്ടാറിന്റെ വിവിധഭാഗങ്ങളുടെ വിവരണം
81 എം.എം. മോർട്ടാറിനെ നാല് ഭാഗങ്ങളായി തിരിച്ചിരിക്കുന്നു.
ബാരൽ ബൈപ്പോഡ് ബേസ് പ്ലേറ്റ് സൈറ്റ്
സൈനിക നീക്കങ്ങൾക്കിടയിൽ ഇവ നാല് ഭാഗങ്ങളാക്കി വേർതിരിച്ചാണ് മറ്റൊരു സ്ഥലത്തേക്ക് കൊണ്ടുപോകുന്നത്.
ബേസ് പ്ലേറ്റ്
81 മോർട്ടാറിന്റെ ബാരൽ ഉറപ്പിക്കുന്ന അടിസ്ഥാനഭാഗമാണ് ബേസ് പ്ലേറ്റ്.
പല രാജ്യങ്ങളിലായി ത്രികോണാകൃതിയിലും വൃത്താകൃതിയിലുമുള്ള ചതുരാകൃതിയിലുമുള്ള ബേസ് പ്ലേറ്റുകളുണ്ട്.
ഇന്ത്യയിൽ പൊതുവെ ത്രികോണാകൃതിയിലുള്ള ബേസ് പ്ലേറ്റാണ് ഉപയോഗിക്കുന്നത്.
ഫയർ ചെയ്യുമ്പോൾ ബോംബ് മുന്നോട്ടുകുതിക്കുന്നതിന്റെ പ്രതിപ്രവർത്തനഫലമായുണ്ടാകുന്ന കീഴോട്ടുള്ള തള്ളൽ അനുഭവപ്പെടുന്നത് ഈ ബേസ്‌പ്ലേറ്റിലാണ്.
ബേസ് പ്ലേറ്റിന്റെ കീഴ്‌ഭാഗത്ത് പ്ലേറ്റിനെ നന്നായി മണ്ണിലുറപ്പിച്ചുനിർത്തുന്നതിനായി  മൂന്ന് സ്പൈക്സ് ഉണ്ട്.
ബാരൽ
ബേസ് പ്ലേറ്റിന്റെ മധ്യത്തിലുള്ള കുഴിയിലാണ് ബാരലിന്റെ കീഴ്‌ഭാഗം ഉറപ്പിക്കുന്നത്.
മധ്യഭാഗം ബൈപോഡിലും ഉറപ്പിക്കുന്നു.
1280 മില്ലീമീറ്റർ നീളമുള്ള ബാരലിന്റെ അകവ്യാസം 81 മില്ലീലീറ്റർ ആണ്.
ബാരലിന്റെ കീഴ്‌ഭാഗത്ത് പുറത്തായി സേഫ്റ്റിപിൻ ഉറപ്പിച്ചിരിക്കുന്നു.
അതിനോട് ചേർന്ന് ബാരലിന്റെ ഉള്ളിൽ ഏറ്റവും താഴെയായി ഒരു ഫയറിംഗ് പിൻ ഉറപ്പിച്ചിരിക്കുന്നു.
ഫയറിംഗ് പിൻ ഫയറിംഗിനായി സജ്ജമാക്കുവാനും ഒളിപ്പിച്ചുവെക്കാനും ബാരലിനു പുറത്തുള്ള സേഫ്റ്റിപിന്നാണ് ഉപയോഗിക്കുന്നത്.
ബോംബ് അനായസം നീങ്ങുന്നതിനായി ബാരലിന്റെ ഉൾവശം നല്ല മിനുസമുള്ളതായി നിർമ്മിച്ചിരിക്കുന്നു.
ഓരോ ഫയറിംഗിനുശേഷവും ബാരൽ വൃത്തിയാക്കാറുണ്ട്.
ബൈപ്പോഡ്
പേര് സൂചിപ്പിക്കും പോലെ തന്നെ രണ്ട് കാലുകളാണിവ.
താഴെഭാഗം ബേസ്‌ പ്ലേറ്റിലുറപ്പിച്ച ബാരലിന്റെ ബാക്കിഭാഗം ശരിയായി മണ്ണിലുറപ്പിക്കുന്നത് ബൈപ്പോഡിന്റെ സഹായത്തോടെയാണ്.
ബൈപോഡിന്റെ ഇരുകാലുകളുടേയും സംഗമസ്ഥാനത്തുനിന്നും തുടങ്ങുന്ന പിരിയൻ ആണിയുടെ മുകളറ്റത്ത് തിരശ്ചീനമായി ക്ലാമ്പുകൾ ഉറപ്പിച്ചിരിക്കുന്നു.
ഈ ക്ലാമ്പിനുള്ളിലാണ് ബാരൽ ഉറപ്പിച്ചുനിർത്തുന്നത്.
ബൈപ്പോഡിൽ സജ്ജമാക്കിയിരിക്കുന്ന സംവിധാനങ്ങൾ കൊണ്ട് ബാരലിനെ ഇടത്തേയ്ക്കും വലത്തേയ്ക്കും മുകളിലേയ്ക്കും താഴേയ്ക്കും  അനായാസം നീക്കാനാവുന്നു, കാലുകൾ ഇളക്കി നീക്കാതെ തന്നെ.
സൈറ്റിൽ ക്രമീകരിച്ച ലക്ഷ്യത്തിലേയ്ക്ക് ബാരലിനെ നീക്കുന്നത് ഈ ക്രമീകരണങ്ങളുടെ സഹായത്തോടെയാണ്.
ബൈപ്പോഡിലുറപ്പിച്ച ബാരലിന്റെ ദിശ, ബാലൻസ് എന്നിവ ശരിയാക്കാൻ സൈനികരെ സഹായിക്കുന്ന ഉപകരണമാണ് സൈറ്റ്.
ലക്ഷ്യം കൃത്യമായി നിർണ്ണയിക്കാനാണ് ഇത് ഉപയോഗിക്കുന്നത്.
സൈറ്റിന്റെ രണ്ട് വശങ്ങളിലായി തിരശ്ചീനമായും ലംബമായും ഘടിപ്പിച്ചിരിക്കുന്ന സ്ഫടികസിലിണ്ടറിനുള്ളിലെ വായുവിന്റെ കുമിള മധ്യത്തിലാക്കിയാണ് ഇത് സാധിക്കുന്നത്.
സൈറ്റ് മോർട്ടാറിന്റെ ഭാഗമാണെങ്കിലും യഥാർത്ഥത്തിൽ  ഇത്  ഘടിപ്പിക്കാതെയും മോർട്ടാർ ഫയർ ചെയ്യാനാകും.
പക്ഷേ അലക്ഷ്യമായി മാത്രം.
ഇതേ ഉപകരണം തന്നെ എം.എം.ജി. പോലുള്ള മറ്റ് യുദ്ധോപകരണങ്ങളിലും ഉപയോഗിക്കാവുന്നതാണ്.
ബോംബ്
മൂന്ന് തരത്തിലുള്ള ബോംബുകളാണ് 81 മോർട്ടാറിലുപയോഗിക്കുന്നത്: എച്ച്.ഇ.
, സ്മോക്ക്, ഫ്ലെയർ
379 മി.മീ നീളവും 80.8 മി.മീ വ്യാസവും 4.2 കി.
ഗ്രാം ഭാരവുമുള്ളവയാണ് ഈ ബോംബുകൾ.
ഫയർ ചെയ്യുമ്പോൾ 81 എം.എം. മോർട്ടാർ ഫയറിംഗിന്റെ വീഡിയോദൃശ്യം
ഗ്ലോബൽ പൊസിഷനിങ് സിസ്റ്റം വഴി മോർട്ടാർ ഉറപ്പിച്ചിരിക്കുന്ന സ്ഥലത്തിന്റേയും ലക്ഷ്യസ്ഥാനത്തിന്റേയും മാപ്പിലെ വിവരങ്ങൾ (Map Reference) മനസ്സിലാക്കി ബാരലിന്റെ ചരിവ് കണക്കാക്കി സൈറ്റുപയോഗിച്ച് ലക്ഷ്യസ്ഥാനത്തേക്ക് മോർട്ടാർ ഫയർ ചെയ്യാനായി സജ്ജമാക്കുന്നു.
സേഫ്ടിപിൻ തിരിച്ച് ബാരലിനുള്ളിലെ ഫയറിംഗ് പിൻ സജ്ജമാക്കുന്നു.
പിന്നീട്  ബോംബ് ബാരലിന്റെ മുൻവശത്തുകൂടി ഉള്ളിലേക്കിടുന്നു.
ഊർന്ന് താഴെയിറങ്ങുന്ന ബോബിന്റെ ഏറ്റവും പിറകിലുള്ള പെർക്യൂഷൻ ക്യാപ്പിൽ ഫയറിംഗ് പിൻ തുളച്ചുകയറുന്നതോടെ ബോംബിന്റെ പുറകുവശത്ത് തീപിടിക്കുകയും അതിശക്തിയോടെ ബോംബ് മുന്നോട്ടുകുതിക്കുകയും ബഹുദൂരം വായുവിലൂടെ സഞ്ചരിച്ച് ലക്ഷ്യസ്ഥാനത്തെത്തുകയും ചെയ്യുന്നു.
ചിത്രശാല 81 മോർട്ടാർ പരിശീലനത്തിനിടെ മോർട്ടാർ ഫയറിംഗ് ബാരലിന്റെ ഉൾവശം.
മധ്യത്തിലായി ഫയറിംഗ് പിൻ കാണാം.
81 എം.എം. മോർട്ടാറിലുപയോഗിക്കുന്ന ബോംബ് മോർട്ടാറിൽ ഉപയോഗിക്കുന്ന സൈറ്റ് സൈനികർ ഫയറിംഗിനു മുൻപ് സൈറ്റുപയോഗിച്ച് ലക്ഷ്യം ശരിയാക്കുന്നു.
ബോംബ് ബാരലിലേയ്ക്ക് അവലംബം
എൽ (ഇംഗ്ലീഷക്ഷരം) ഇംഗ്ലീഷ് വിലാസം https://ml.wikipedia.org/wiki/L
ആധുനിക ഇംഗ്ലീഷ് അക്ഷരമാലയുടെയും ഐ‌എസ്ഒ അടിസ്ഥാന ലാറ്റിൻ അക്ഷരമാലയുടെയും പന്ത്രണ്ടാമത്തെ അക്ഷരമാണ് L അല്ലെങ്കിൽ l .
ഇംഗ്ലീഷിൽ ഇതിന്റെ പേര് എൽ എന്നാകുന്നു.
(pronounced /ɛഎൽ / ), ബഹുവചനം ELS.
ചരിത്രം ഈജിപ്ഷ്യൻ ഹൈറോഗ്ലിഫ് ഫീനിഷ്യൻ lamedh എട്രൂസ്‌കാൻ എൽ ഗ്രീക്ക് ലാംഡ എഴുത്ത് സംവിധാനങ്ങളിൽ ഉപയോഗിക്കുക അനുബന്ധ പ്രതീകങ്ങൾ കമ്പ്യൂട്ടിംഗ് കോഡുകൾ അക്ഷരം L l Unicode name LATIN CAPITAL LETTER L LATIN SMALL LETTER L Encodings decimal hex decimal hex Unicode 76 U+004C 108 U+006C UTF-8 76 4C 108 6C Numeric character reference #76; #x4C; #108; #x6C; EBCDIC family 211 D3 147 93 ASCII 1 76 4C 108 6C Also for encodings based on ASCII, including the DOS, Windows, ISO-8859 and Macintosh families of encodings.
മറ്റ് പ്രാതിനിധ്യങ്ങൾ NATO phonetic Morse code Lima ·–·· Signal flag Flag semaphore Braille dots-123 അവലംബം ബാഹ്യ ലിങ്കുകൾ Media related to L at Wikimedia Commons L എന്നതിന്റെ വിക്ഷണറി നിർ‌വചനം.
l എന്നതിന്റെ വിക്ഷണറി നിർ‌വചനം.
ℓ എന്നതിന്റെ വിക്ഷണറി നിർ‌വചനം.
എൽ എസ്കോറിയൽ ഇംഗ്ലീഷ് വിലാസം https://ml.wikipedia.org/wiki/El_Escorial ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
സ്പെയിനിലെ രാജാവിന്റെ പുരാതനമായ താമസസ്ഥലമാണ് റോയൽ സൈറ്റ് ഓഫ് സാൻ ലോറെൻസോ ഡെ ഇയ് എസ്കോറിയൽ ( സ്പാനിഷ് : മൊണാസ്റ്റെറിയോ വൈ സിറ്റിയോ ഡെ ഇയ് എസ്കോറിയൽ എൻ മാഡ്രിഡ്).
ഇത് സാധാരണയായി ഇയ് എസ്കോറിയൽ എന്നറിയപ്പെടുന്നു.
സ്പെയിനിന്റെ തലസ്ഥാനമായ മാഡ്രിഡിന്റെ വടക്ക് പടിഞ്ഞാറ് 45 കിലോമീറ്റർ അകലെയായാണ് ഇയ് എസ്കോറിയൽ സ്ഥിതിചെയ്യുന്നത്.
ഇത് സ്പാനിഷ് റോയൽ സൈറ്റുകളിലൊന്നാണ്.
ഒരു മൊണാസ്ട്രിയായും ബസലിക്കയായും റോയൽ പാലസായും പാന്തിയോണായും ഗ്രന്ഥശാലയായും മ്യൂസിയമായും സർവ്വകലാശാലയായും ആശുപത്രിയായും എല്ലാം ഇയ് എസ്കോറിയൽ പ്രവർത്തിക്കുന്നു.
ഇയ് എസ്കോറിയൽ പട്ടണത്തിന് 2.06 കിലോമീറ്റർ താഴ്വാരത്തിന് മുകളിലായാണ് ഇത് സ്ഥിതിചെയ്യുന്നത്.
റോഡുമാർഗ്ഗം 4.1 കിലോമീറ്റർ ദൂരമുണ്ട്.
ചിത്രശാല ചിത്രശാല മൊണാസ്ട്രിയുടെ തെക്കുഭാഗം കോർടിയാഡ് ഓഫ് കിംഗ്സ് ബസലിക്ക അൾത്താര കോർടിയാഡ് ഓഫ് ഇവാഞ്ചലിസ്റ്റ്സ് ഹാൾ ഓഫ് ബാറ്റിൽസ് പാന്തിയോൺ ഓഫ് കിംഗ്സ് കോർടിയാഡ് ഓഫ് കിംഗ്സിന്റെ വിശദാംശങ്ങൾ വിദൂര വീക്ഷണം ഗ്രന്ഥശാല കാസിറ്റ ഡെൽ പ്രിൻസിപ്പിൾ പൂന്തോട്ടം അവലംബങ്ങൾ പുറത്തേക്കുള്ള കണ്ണികൾ El Escorial site Jardin del Monasterio de El Escorial - a Gardens Guide review Archived 2006-06-15 at the Wayback Machine .
El Escorial Monastery - History and Photos 74 Photos of El Escorial Archived 2013-11-01 at the Wayback Machine .
Maps showing areas of outstanding natural beauty, educational, scientific or cultural importance in Spain Archived 2018-12-15 at the Wayback Machine .
El Escorial tourist and travel connexions guide (Eng) Archived 2014-12-20 at the Wayback Machine .
HISTORIA DEL REAL MONASTERIO DE SAN LORENZO
ഗാർഡ്നർ കുടുംബം
പതിനെട്ടാം നൂറ്റാണ്ടിനവസാനം വടക്കേ ഇന്ത്യയിൽ ഉടലെടുത്ത ഒരു ആംഗ്ലോ-മുഗൾ സങ്കരകുടുംബമാണ് ഗാർഡ്നർ കുടുംബം .
ഉത്തർപ്രദേശിലെ ആഗ്രക്കടുത്തുള്ള ഖാസ്ഗംഗ ( കാസ്ഗഞ്ജ് ) ആണ് ഈ കുടുംബത്തിന്റെ ആസ്ഥാനമായിരുന്നത്.
അമേരിക്കയിൽ ജനിച്ച സൈനികനായിരുന്ന വില്ല്യം ലിനേയസ് ഗാർഡ്നർ , കാംബേയിലെ ഒരു ബീഗത്തെയും അദ്ദേഹത്തിന്റെ പുത്രൻ ജെയിംസ്, മുഗൾ ചക്രവർത്തി ബഹാദൂർഷാ സഫറിന്റെ ബന്ധുവായ മുഖ്താർ ബീഗത്തെയും വിവാഹം കഴിച്ചതിലൂടെ രൂപമെടുത്ത ആംഗ്ലോ-മുഗൾ സങ്കര കുടുംബമാണിത്.
ഈ കുടുംബത്തിലെ പാതിയോളം പേർ മുസ്ലീങ്ങളും മറ്റേ പാതി ക്രിസ്ത്യാനികളുമായിരുന്നു.
പേർഷ്യനും ഹിന്ദുസ്ഥാനിയുമാണ് ഇവർ സംസാരിച്ചിരുന്നത്.
കുടുംബത്തിലെ കുട്ടികൾക്ക് മുഗൾ പേരുകളും ക്രിസ്ത്യൻ പേരുകളും ഇവർ ഇടുമായിരുന്നു.
ഉദാഹരണത്തിന് സൂസൻ ഗാർഡ്നർ അന്തഃപുരത്തിൽ അറിയപ്പെട്ടിരുന്നത് ശുബ്ബയ്യ ബീഗം എന്നായിരുന്നു.
ചിലർക്ക് മുസ്ലീം ക്രിസ്ത്യൻ സമ്മിശ്രപേരുകളുമുണ്ടായിരുന്നു.
ഉദാഹരണം ജെയിംസ് ജഹാംഗീർ ഷിക്കോ ഗാർഡ്നർ.
ഇതും കാണുക സ്കിന്നർ കുടുംബം ബീഗം സമ്രു അവലംബം ഗ്രന്ഥങ്ങൾ ൧ {{ cite book }} : Check date values in: | accessdate= ( help )
ഗാർഡൻ അറ്റ് സൈന്റ്-അഡ്രെസ് ഇംഗ്ലീഷ് വിലാസം https://ml.wikipedia.org/wiki/Garden_at_Sainte-Adresse
ഫ്രഞ്ച് ഇംപ്രഷനിസ്റ്റ് ചിത്രകാരനായിരുന്ന ക്ലോദ് മോനെറ്റ് ചിത്രീകരിച്ച ഒരു എണ്ണച്ചായ ചിത്രമാണ് ഗാർഡൻ അറ്റ് സൈന്റ്-അഡ്രെസ്.
(ക്യാൻവാസിലെ എണ്ണച്ചായ ചിത്രം, 98.1 സെ.മീ x 129.9 സെ.മീ).
1967 ഡിസംബറിൽ ലാ ടെറാസ് എ സൈന്റ്-അഡ്രെസ് എന്ന ഫ്രഞ്ച് തലക്കെട്ടോടെ ക്രിസ്റ്റീസിൽ നടന്ന ലേല വിൽപ്പനയ്ക്ക് ശേഷം മെട്രോപൊളിറ്റൻ മ്യൂസിയം ഓഫ് ആർട്ട് ഈ ചിത്രം സ്വന്തമാക്കി.
പാരീസിലെ നാലാമത്തെ ഇംപ്രഷനിസ്റ്റ് എക്സിബിഷനിൽ 1879 ഏപ്രിൽ 10 മുതൽ മെയ് 11 വരെ നമ്പർ157 ജാർഡിൻ എ സൈന്റ്-അഡ്രെസ് എന്ന തലക്കെട്ടോടെ ചിത്രം പ്രദർശിപ്പിച്ചു.
1867 ലെ വേനൽക്കാലത്ത് മോനെറ്റ് ഇംഗ്ലീഷ് ചാനലിലെ റിസോർട്ട് പട്ടണമായ സൈന്റ്-അഡ്രെസ്സിൽ ലെ ഹാവ്രെ (ഫ്രാൻസ്) യ്ക്ക് സമീപം ചെലവഴിച്ചു.
ചക്രവാളത്തിൽ ഹോൺഫ്ലിയറുടെ ദൃശ്യം ലഭിക്കുന്ന ഒരു പൂന്തോട്ടത്തിലാണ് അദ്ദേഹം ഈ ചിത്രം വരച്ചത്.
മുൻ‌ഭാഗത്ത് മോനെറ്റിന്റെ പിതാവ് അഡോൾഫ്, വേലിയ്ക്കരികിൽ മോണറ്റിന്റെ കസിന്റെ ഭാര്യ ജീൻ-മാർ‌ഗൂറൈറ്റ് ലെകാഡ്രെ എന്നിവരാണ് മാതൃകകൾ.
അഡോൾഫ്, അവരുടെ പിതാവ്; കാഴ്ചക്കാരന്റെ പിന്നിൽ ഇരിക്കുന്ന സ്ത്രീ ഒരുപക്ഷേ, അവരുടെ സഹോദരി സോഫിയും ആയിരിക്കാം.
ഈ രംഗം സമ്പന്നമായ ഗാർഹികതയെ പ്രോജക്റ്റ് ചെയ്യുന്നുണ്ടെങ്കിലും, ഇത് ഒരു തരത്തിലും ഒരു കുടുംബചിത്രമല്ല.
ആ വേനൽക്കാലത്ത് മോണറ്റിന്റെ പിതാവുമായുള്ള ബന്ധം പ്രക്ഷുബ്‌ധമായിരുന്നു.
കാരണം യുവ കലാകാരന്റെ പങ്കാളിയും പിന്നീട് ഭാര്യയുമായ കാമിൽ ഡോൺസിയുക്സുമായുള്ള രഹസ്യപ്രേമബന്ധം കുടുംബാംഗങ്ങൾ നിരസിച്ചു.
ഉറവിടങ്ങൾ The Metropolitan Museum of Art - Guide അവലംബം Cited
പുറത്തേക്കുള്ള കണ്ണികൾ Impressionism: a centenary exhibition , an exhibition catalog from The Metropolitan Museum of Art (fully available online as PDF), which contains material on this painting (p. 140-144) Garden at Sainte-Adresse എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗാർഡൻ ഓഫ് പാംസ് ഇംഗ്ലീഷ് വിലാസം https://ml.wikipedia.org/wiki/Garden_of_Palms
പാം ഗാർഡെൻസ് എന്നുമറിയപ്പെടുന്ന ഗാർഡൻ ഓഫ് പാംസ് (Dutch: Palmentuin) സുരിനാമിൻറെ തലസ്ഥാനമായ പരമാരിബൊയിൽ സ്ഥിതിചെയ്യുന്ന പാം മരം കൊണ്ടുള്ള ലാൻഡ്സ്കേപ് ഗാർഡൻ ആണ്.
കൂടാതെ, ഗാർഡനിൽ ഉയരമുള്ള റോയൽ പാം , ഗ്രൗണ്ടിൽ ഉഷ്ണമേഖലാപക്ഷികളുടെ കൂടും, കാപുചിൻ കുരങ്ങുകളുടെ "സംഘവും" കാണപ്പെടുന്നു.
ഒരു ടൂറിസ്റ്റ് ആകർഷണം ആയ പ്രസിഡൻഷ്യൽ പാലസ് ഓഫ് സുരിനാമിനു പിന്നിൽ വാൻ റോസ്വെൽറ്റ്കഡേയിലെ പാൽമെൻടുയിനിലാണ് പാം ഗാർഡെൻസ് സ്ഥിതിചെയ്യുന്നത്.
ചിത്രശാല Festively attired Arawak Indians in the Palm Garden (Palmentuin) behind the Government House (Gouvernementshuis), late 19th century A woman selling corn at the garden circa 1920 Late 19th century photo Circa 1920 അവലംബം
ഗാർഡൻ ഗ്രോവ്, കാലിഫോർണിയ
ഗാർഡൻ ഗ്രോവ് ലോസ് ഏഞ്ചലസ് നഗരത്തിൽ നിന്ന് ഏകദേശം 34 മൈൽ (55 കിലോമീറ്റർ) തെക്കായി, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ വടക്കൻ ഓറഞ്ച് കൗണ്ടി യിൽ സ്ഥിതിചെയ്യുന്ന ഒരു നഗരമാണ്.
2010 ലെ അമേരിക്കൻ ഐക്യനാടുകളിലെ സെൻസസ് പ്രകാരം ഈ നഗരത്തിൽ 170,883 ജനങ്ങൾ താമസിച്ചിരുന്നു.
ഗാർഡൻ ഗ്രോവ് ഫ്രീവേ എന്നുകൂടി അറിയപ്പെടുന്ന സ്റ്റേറ്റ് റൂട്ട് 22, നഗരത്തിൻറെ കിഴക്ക്-പടിഞ്ഞാറൻ ദിശയിലൂടെ  കടന്നുപോകുന്നു.
നഗരത്തിൻറെ പടിഞ്ഞാറ് ഭാഗം പടിഞ്ഞാറൻ ഗാർഡൻ ഗ്രോവ് എന്നാണ് അറിയപ്പെടുന്നത്.
ഗാർഡൻ ഓഫ് ദ ഗോഡ്സ് ഇംഗ്ലീഷ് വിലാസം https://ml.wikipedia.org/wiki/Garden_of_the_Gods സമതുലനാവസ്ഥയിലുള്ള പാറ ഒരു ജനപ്രിയപരമായ ഫോട്ടോയ്ക്ക് അവസരം ഒരുക്കുന്നു
അമേരിക്കൻ ഐക്യനാടുകളിലെ കൊളറാഡോയിലെ കൊളറാഡോ സ്പ്രിംഗ്സിൽ സ്ഥിതിചെയ്യുന്ന ഒരു പൊതു ഉദ്യാനമാണ് ഗാർഡൻ ഓഫ് ദ ഗോഡ്‌സ്.
1971-ൽ ഇതിനെ ഒരു ദേശീയ പ്രകൃതിദത്ത ലാൻഡ്മാർക്ക് ആയി അംഗീകരിച്ചിരുന്നു.
ഇപ്പോൾ ഗാർഡൻ ഓഫ് ഗോഡ്‌സ് എന്നറിയപ്പെടുന്ന ഈ പ്രദേശത്തെ ആദ്യകാല യൂറോപ്യൻമാർ റെഡ് റോക്ക് കോറൽ എന്നാണ് വിളിച്ചിരുന്നത്.
1859 ഓഗസ്റ്റിൽ കൊളറാഡോ പട്ടണം സ്ഥാപിക്കാൻ സഹായിച്ച രണ്ട് സർവേയർമാർ ഈ സൈറ്റിൽ സൂക്ഷ്‌മനിരീക്ഷണം നടത്തി.
സർവേയർമാരിൽ ഒരാളായ എം. എസ്. ബീച്ച് ഇത് ഒരു ബിയർ ഗാർഡന്റെ ആസ്ഥാനമാക്കാമെന്ന് അഭിപ്രായപ്പെട്ടു.
അദ്ദേഹത്തിന്റെ കൂട്ടാളിയും യുവാവുമായ റൂഫസ് കേബിൾ, ഇവിടെയുള്ള ആകർഷകമായ പാറക്കെട്ടുകളെ കണ്ട് വിസ്മയിക്കുകയും "ബിയർ ഗാർഡൻ! എന്തുകൊണ്ടും, ദൈവങ്ങൾക്ക് ഒത്തുചേരാനുള്ള അനുയോജ്യമായ സ്ഥലമാണിത്,  ഞങ്ങൾ അതിനെ ദൈവങ്ങളുടെ പൂന്തോട്ടം എന്ന് വിളിക്കും."
എന്ന് അത്യാഹ്ളാദത്തോടെ പറഞ്ഞു.
വലിയ മണൽക്കല്ലുകളും പാറക്കെട്ടുകളും നിറഞ്ഞ ഈ പ്രദേശം കൊളറാഡോയിലെ ഗാർഡൻ ഓഫ് ഗോഡ്‌സുമായി സാമ്യമുള്ളതിനാൽ കാലിഫോർണിയയിലെ ചാറ്റ്സ്‌വർത്തിലെ ഐവർസൺ മൂവി റാഞ്ചിലെ ഒരു വിഭാഗത്തിന് "ഗാർഡൻ ഓഫ് ഗോഡ്‌സ്" എന്ന പേര് പിന്നീട് നൽകി.
ഹോളിവുഡിന്റെ ആദ്യ നാളുകളിൽ, ഒരു ചലച്ചിത്ര നിർമ്മാതാവ് ഒരു റോക്കി ചിത്രീകരണ ലൊക്കേഷൻ തേടുന്നതിനിടയിൽ ഒരു അഭിപ്രായപ്രകടനം നടത്തുകയുണ്ടായി "ആരാണ് കൊളറാഡോയിലേക്ക് പോകേണ്ടത് - ഞങ്ങൾക്ക് സ്വന്തമായി 'ഗാർഡൻ ഓഫ് ഗോഡ്‌സ്' ഉണ്ട് ഇവിടെ!"
ഐവർസൺ കുടുംബം ഈ അഭിപ്രായം മനസ്സിലാക്കി, അവരുടെ സ്വന്തം പാറക്കെട്ടുകളുടെ ശേഖരത്തെ "ദൈവങ്ങളുടെ പൂന്തോട്ടം" എന്ന് വിളിക്കാൻ തുടങ്ങി.
ഇന്ന് ചാറ്റ്സ്‌വർത്തിന്റെ ഗാർഡൻ ഓഫ് ഗോഡ്‌സിന്റെ പ്രധാന ഭാഗവും ഒരു ഉദ്യാനമായി സംരക്ഷിച്ചിരിക്കുന്നു.
ദശലക്ഷക്കണക്കിന് വർഷങ്ങൾക്ക് മുമ്പ് പ്രകൃതിദത്തമായ ഭ്രംശരേഖയിലെ ഭൌമശാസ്ത്രപരമായ ഒരു കോളിളക്കത്തിൽ ഭൂമിയുടെ പുറന്തോടിന്റെ മുകളിലേയ്ക്കുള്ള സ്ഥാനചലനത്തിലൂടെയാണ് ഗാർഡൻ ഓഫ് ഗോഡ്സ് റെഡ് റോക്ക് രൂപം കൊണ്ടത്.
1330 ഓടെ ചരിത്രാതീതകാലത്തെ ആളുകൾ ഗാർഡൻ ഓഫ് ഗോഡ്‌സ് സന്ദർശിച്ചതായി പുരാവസ്തു തെളിവുകൾ വ്യക്തമാക്കുന്നു.
ബിസി 250 ഓടെ, തദ്ദേശീയ അമേരിക്കൻ ഇന്ത്യൻ ജനത ഈ പ്രദേശത്തെ വന്യജീവികളിലേക്കും സസ്യജാലങ്ങളിലേക്കും അവർ ആകർഷിക്കപ്പെട്ടുവെന്നും ഉദ്യാനത്തിൽ തമ്പടിക്കാനായി പാറകളുടെ മുകളിൽ ഉന്തിനിൽക്കുന്ന ഭാഗം അഭയത്തിനായി ഉപയോഗിച്ചതായും വിശ്വസിക്കപ്പെടുന്നു.
അപ്പാച്ചെ , ചേയെന്നെ , കോമഞ്ചെ , കിയോവ , ലക്കോട്ട , പാവനി , ഷോഷോൺ , ഉട്ടെ ജനത എന്നിവരുൾപ്പെടെ നിരവധി സ്വദേശികൾക്ക് ഗാർഡൻ ഓഫ് ഗോഡ്‌സുമായി ഒരു ബന്ധം റിപ്പോർട്ട് ചെയ്തിട്ടുണ്ട്.
നിരവധി അമേരിക്കൻ ഇന്ത്യൻ ജനതകൾ ഗാർഡൻ ഓഫ് ഗോഡ്‌സിലൂടെ സഞ്ചരിച്ചു.
യുടേസ് ജനതയുടെ വാമൊഴി പാരമ്പര്യങ്ങൾ ഗാർഡൻ ഓഫ് ഗോഡ്‌സിൽ അവരുടെ സൃഷ്ടിയെക്കുറിച്ച് പറയുന്നു.
ആദ്യകാല യൂട്ടീസിന് സമാനമായ ശിലാചിത്രങ്ങൾ പാർക്കിൽ കണ്ടെത്തിയിട്ടുണ്ട്.
ആത്മീയമായ ബന്ധമുണ്ടെന്ന് കരുതുന്ന ചുവന്ന പാറകളെ ഉട്ടെസ് ജനത കണ്ടെത്തി മാനിറ്റൗ സ്പ്രിംഗ്സിനും റോക്ക് ലെഡ്ജ് റാഞ്ചിന് സമീപമുള്ള ക്രീക്കിനും സമീപം തമ്പടിച്ചിരുന്നു.
ഓൾഡ് ഉട്ടെ ട്രയൽ ഗോഡ്സ് ഗാർഡൻ കടന്ന് ഉട്ടെ പാസിലേക്ക് എത്തുകയും പിന്നീട് മാനിറ്റൗ സ്പ്രിംഗ്സിലൂടെ പര്യവേക്ഷകർ അതിലൂടെ കടക്കുകയും ചെയ്യുന്നു.
പതിനാറാം നൂറ്റാണ്ട് മുതൽ സ്പാനിഷ് പര്യവേക്ഷകരും പിന്നീട് യൂറോപ്യൻ അമേരിക്കൻ പര്യവേക്ഷകരും, മൃഗനായാട്ടുകാരും, ലഫ്റ്റനന്റ് ജോൺ സി. ഫ്രെമോണ്ട് , ലഫ്റ്റനന്റ് ജോർജ്ജ് ഫ്രെഡറിക് റക്സ്റ്റൺ എന്നിവരുൾപ്പെടെ ഈ പ്രദേശത്തുകൂടി സഞ്ചരിച്ചു.
1879-ൽ വില്യം ജാക്സൺ പാമറിന്റെ സുഹൃത്തായ ചാൾസ് എലിയട്ട് പെർകിൻസ് 480 ഏക്കർ സ്ഥലം വാങ്ങി.
അതിൽ ഇന്നത്തെ ഗാർഡൻ ഓഫ് ദ ഗോഡ്സ്ന്റെ ഒരു ഭാഗം ഉൾപ്പെടുന്നു.
പെർകിൻസിന്റെ മരണത്തെത്തുടർന്ന്, ഇത് ഒരു സൗജന്യ പൊതു ഉദ്യാനം ആയിരിക്കുമെന്ന വ്യവസ്ഥയോടെ അദ്ദേഹത്തിന്റെ കുടുംബം 1909-ൽ കൊളറാഡോ സ്പ്രിംഗ്സ് നഗരത്തിന് സ്ഥലം നൽകി.
പാമർ റോക്ക് ലെഡ്ജ് റാഞ്ചിന്റെ ഉടമസ്ഥതയിലായിരുന്ന ഭാഗം അദ്ദേഹത്തിന്റെ മരണശേഷം നഗരത്തിന് സംഭാവന ചെയ്തു.
ഹെലൻ ഹണ്ട് ജാക്സൺ ഉദ്യാനത്തെക്കുറിച്ച് എഴുതി.